

**แบบเสนอแผนงาน/โครงการ/กิจกรรม กองทุนหลักประกันสุขภาพเทศบาลตำบลคลองขุด**

**เรื่อง** ขอเสนอโครงการสตรีร่วมใจต้านภัยมะเร็งปากมดลูกและมะเร็งเต้านม

**เรียน** ประธานกรรมการกองทุนหลักประกันสุขภาพเทศบาลตำบลคลองขุด

ด้วย โรงพยาบาลส่งเสริมสุขภาพตำบลคลองขุด (สาขา) มีความประสงค์จะจัดทำโครงการสตรีร่วมใจต้านภัยมะเร็งปากมดลูกและมะเร็งเต้านม ปีงบประมาณ 2566 โดยขอรับการสนับสนุนงบประมาณจากกองทุนหลักประกันสุขภาพเทศบาลตำบลคลองขุด เป็นเงิน 37,500 บาท (สามหมื่นเจ็ดพันห้าร้อยบาทถ้วน) โดยมีรายละเอียดโครงการดังนี้

**ส่วนที่ ๑: รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรมลงรายละเอียด)**

**๑. หลักการและเหตุผล**

**มะเร็ง** คือ เซลล์ที่เปลี่ยนสภาพไปเป็นเนื้อร้ายเติบโตและขยายตัวในหลอดเลือด และน้ำเหลือง กระจายไปยังอวัยวะอื่น ๆ ในร่างกาย ซึ่งหากเป็นส่วนที่สำคัญ เช่น ปอด ตับ สมอง ก็จะทำให้ผู้ป่วยเสียชีวิตในเวลาอันรวดเร็ว มะเร็งปากมดลูก เป็นสาเหตุการตายในอันดับต้นๆของมะเร็งในสตรีไทย พบได้ประมาณ ๒๐.๐ ต่อประชากรสตรีแสนคน และพบผู้ป่วยรายใหม่ปีละ ๖,๐๐๐ คน พบมากในช่วง 30- ๖๐ ปี ในปีหนึ่ง ๆ พบว่ามีสตรีป่วยเป็นโรคนี้ทั่วโลก ทั้ง ๆ ที่เป็นมะเร็งที่สามารถป้องกันและตรวจพบได้ ตั้งแต่เซลล์เริ่มผิดปกติ และสามารถรักษาให้หายได้ในระยะเริ่มต้น เพราะมีการดำเนินโรคแบบค่อยเป็นค่อยไป ใช้ระยะเวลาค่อนข้างนาน และเป็นอวัยวะที่อยู่ในตำแหน่งที่สามารถตรวจวินิจฉัยง่ายกว่าอวัยวะอื่น ๆ ในร่างกาย ซึ่งสามารถตรวจวินิจฉัยและรักษาได้เร็วก่อนที่จะเป็นมะเร็งลุกลาม จากการตรวจภายในและเก็บตัวอย่างเซลล์บริเวณปากมดลูกไปตรวจหรือที่เรียกว่าการทำแป๊ปสเมียร์ (Pap smear) และวิธีตรวจหาความผิดปกติของปากมดลูกด้วยการใช้น้ำส้มสายชูชนิดเจือจาง ( VIA : Visual Inspection with Acetic acid ) ซึ่งเป็นอีกวิธีหนึ่งในการตรวจหาความผิดปกติของปากมดลูกในระยะก่อนเป็นมะเร็งและสามารถทราบผลในทันทีที่ตรวจเสร็จ หากมีความผิดปกติจะได้รับการรักษาด้วยวิธีจี้เย็น ( Cryotherapy ) และ “ปัจจุบัน การตรวจ HPV DNA ได้รับการแนะนำให้ใช้ตรวจคัดกรองมะเร็งปากมดลูกเบื้องต้นเพียงอย่างเดียว (Primary Screening) ได้ และนับเป็นการตรวจหาดีเอ็นเอของไวรัสเอชพีวี (หารอยโรค) ก่อนการเป็นมะเร็งของปากมดลูก สามารถตรวจพบแม้ยังไม่พัฒนาเป็นมะเร็ง และยังเป็นวิธีการตรวจคัดกรองที่ได้รับการรับรองโดยองค์การอาหารและยา ประเทศสหรัฐอเมริกา ใช้วิธีการเก็บเซลล์บริเวณปากมดลูกในการตรวจหา DNA ของเชื้อ HPV จำนวน 14 สายพันธุ์ที่มีความเสี่ยงสูง โดยสามารถระบุเชื้อ HPV สายพันธุ์ 16 และ 18 ได้อย่างเฉพาะเจาะจง และยังสามารถตรวจหาเชื้อ HPV สายพันธุ์เสี่ยงสูงอีก 12 สายพันธุ์ได้ในการตรวจเพียงครั้งเดียว ทั้งนี้ โรคมะเร็งปากมดลูกเกือบทุกกรณีมีสาเหตุมาจากการติดเชื้อ HPV โดยเฉพาะอย่างยิ่ง เชื้อ HPV สายพันธุ์ 16 และ 18 ซึ่งเป็นสาเหตุของโรคมะเร็งปากมดลูกถึงร้อยละ 70”  ฉะนั้น ผู้หญิงที่มีอายุ ๓๐ ปีขึ้นไป ควรตระหนักถึงความสำคัญของการมาตรวจหาความผิดปกติก่อนเป็นมะเร็ง ส่วนมะเร็งเต้านมเป็นมะเร็งที่พบบ่อยในสตรีไทยเป็นที่สองรองจากมะเร็งปากมดลูก และเป็นสาเหตุการตายที่สำคัญ อัตราการเป็นมะเร็งเต้านม พบมากขึ้นเรื่อยๆ ประมาณ ๑ ใน ๑๐ ของผู้หญิง มีโอกาสที่จะเป็นมะเร็งเต้านมในช่วงหนึ่งของชีวิต ปัจจุบันหญิงไทยป่วยด้วยโรคมะเร็งเต้านมเพิ่มสูงขึ้นทุกปี อุบัติการณ์ที่พบเพิ่มขึ้นอย่างชัดเจนในช่วงอายุ 30 ปีขึ้นไป มะเร็งเต้านมเป็นโรคที่ผลการรักษาดี ยิ่งพบเร็ว ยิ่งง่ายต่อการรักษา ซึ่งการตรวจคัดกรองพบโรคในระยะเริ่มแรก จะสามารถลดจำนวนผู้ป่วยให้น้อยลง และลดภาระค่าใช้จ่ายของผู้ป่วยและสถานบริการ

จากสถิติ ของโรงพยาบาลส่งเสริมสุขภาพตำบลคลองขุด (สาขา) ตำบลคลองขุด อำเภอเมืองสตูล จังหวัดสตูล พบว่ามีผู้ป่วยด้วยโรคมะเร็งปากมดลูก และมะเร็งเต้านม เป็นจำนวนมากและมีผู้เสียชีวิตจากมะเร็งเต้านมและมะเร็งปากมดลูก ซึ่งถ้าเราตรวจค้นพบในระยะแรกก็สามารถทำการรักษาให้หายได้

ดังนั้นทางโรงพยาบาลส่งเสริมสุขภาพตำบลคลองขุด (สาขา) อำเภอเมืองสตูล จังหวัดสตูล จึงได้จัดทำโครงการสตรีร่วมใจต้านภัยมะเร็งปากมดลูกและมะเร็งเต้านมขึ้น เพื่อให้กลุ่มเป้าหมาย กลุ่มเสี่ยง ได้มีความรู้ ความเข้าใจ และตระหนักถึงความสำคัญในการตรวจ มะเร็งปากมดลูก และมะเร็งเต้านม อีกทั้งได้รับการรักษาในระยะก่อนเป็นมะเร็ง เพื่อป้องกันการเกิดมะเร็งในสตรี

**2. วัตถุประสงค์/ตัวชี้วัด**

|  |  |
| --- | --- |
| **วัตถุประสงค์** | **ตัวชี้วัดความสำเร็จ** |
| 1.เพื่อให้ประชาชน สตรีกลุ่มเป้าหมาย ได้รับความรู้เกี่ยวกับการปฏิบัติตัวการป้องกันภาวะเสี่ยงและสามารถปฏิบัติตนเพื่อลดภาวะเสี่ยงในการเกิดโรคได้ | 1.ร้อยละ 100 ของประชาชนกลุ่มเป้าหมายมีความรู้เกี่ยวกับการป้องกันภาวะเสี่ยงและสามารถปฏิบัติตนเพื่อลดภาวะเสี่ยงในการเกิดโรคได้อย่างถูกต้อง |
| 2.เพื่อประชาชน สตรีกลุ่มเป้าหมาย ได้รับการตรวจคัดกรองภาวะเสี่ยง สามารถค้นพบความผิดปกติในระยะก่อนเป็นมะเร็งปากมดลูกและได้รับการรักษา ส่งต่อพบแพทย์ในกรณีที่จำเป็น | 2.ร้อยละ 100 ของผู้ป่วยรายใหม่ได้รับการส่งต่อและรักษาตามมาตรฐาน |
| 3.เพื่อลดอัตราการเกิดโรค มะเร็งปากมดลูก และมะเร็งเต้านม | 3.ร้อยละ 100 ของกลุ่มเสี่ยงลดอัตราการเกิดโรคมะเร็งปากมดลูกและมะเร็งเต้านม |
| 4.เพื่อให้สตรีกลุ่มเป้าหมายสามารถเผยแพร่ความรู้และทักษะในการตรวจเต้านมด้วยตนเองแก่ผู้อื่นได้ | 4.ร้อยละ 100 กลุ่มสตรีสามารถเผยแพร่ความรู้และทักษะในการตรวจเต้านมด้วยตนเองแก่ผู้อื่นได้ |

**๓. เป้าหมาย**

๑. สตรีกลุ่มอายุ ๓๐ – ๖๐ ปีและผู้ที่สนใจ ได้รับความรู้และรับการตรวจคัดกรองมะเร็งปากมดลูก

๒. สตรีกลุ่มอายุ ๓๕ – ๗๐ ปี และผู้ที่สนใจ ได้รับความรู้และรับการตรวจคัดกรองมะเร็งเต้านม

รวมทั้งสิ้นจำนวน 210 คน

**๔. วิธีดำเนินการ**

กิจกรรมหลักและกิจกรรมย่อย

|  |  |
| --- | --- |
| **กิจกรรม** | **ระบุวัน/ช่วงเวลา** |
| 1.ร่วมกันประชุมชี้แจงวางแผน รูปแบบวิธีการดำเนินงานโครงการ แก่เจ้าหน้าที่ อสม. แกนนำชุมชน และผู้ที่เกี่ยวข้อง | พฤศจิกายน 2565 |
| 2.จัดทำโครงการเพื่อขออนุมัติต่อคณะกรรมการบริหารกองทุนหลักประกันสุขภาพเทศบาลคลองขุด | พฤศจิกายน 2565 |
| 3.ประชุมรวบรวมข้อมูลจำนวนประชาชน สตรีที่มีอายุ 30-70 ปี วางแผนและดำเนินงาน เชิงรุกในชุมชน โดยแบ่งพื้นที่ในการออกเผยแพร่ ประชาสัมพันธ์ และเชิญชวนเพื่อให้สตรีกลุ่มเป้าหมายเข้ารับการตรวจคัดกรองมะเร็งปากมดลูกและมะเร็งเต้านม ตามเขตรับผิดชอบเป็นรายหมู่บ้าน | ธันวาคม 2566 |
| 4.จัดกิจกรรมอบรมให้ความรู้เชิงปฏิบัติการ แก่สตรีแกนนำกลุ่มเป้าหมาย จำนวน 2 วัน วันละ 105 คน รวมเป็น 210 คน | มกราคม 2566 |
| 4.จัดกิจกรรมตรวจคัดกรองมะเร็งเต้านมเชิงรุก สตรีอายุ 30-70 ปี ในเขตรับผิดชอบของแกนนำ โดยเน้นให้ความรู้ในการตรวจเต้านมด้วยตนเองที่ถูกวิธีพร้อมแจกเอกสาร ให้คำแนะนำ และส่งต่อให้เจ้าหน้าที่ รพ.สต.คลองขุด(สาขา)ในรายที่ผิดปกติ | มกราคม-กันยายน 2566 |
| 5.จัดกิจกรรมตรวจคัดกรองมะเร็งปากมดลูก สตรีอายุ 30-60 ปี พร้อมให้ความรู้ ติดตามผลการตรวจ แจ้งผลการตรวจ และส่งต่อพบแพทย์ ในรายที่ผิดปกติ | มกราคม-กันยายน 2566 |
| 6.บันทึกข้อมูลการตรวจคัดกรองมะเร็งเต้านมลง ในโปรแกรม JHCIS และบันทึกการตรวจคัดกรองมะเร็งปากมดลูกลงในสถาบันมะเร็งแห่งชาติ | มกราคม-กันยายน 2566 |
| 7.สรุปผลการดำเนินงาน และ รายงานให้คณะกรรมการกองทุนฯ ทราบเมื่อสิ้นสุดโครงการ | กันยายน 2566 |

ประเมินผล

ประชาชนสตรีอายุ 30-70 ปี ได้รับการตรวจคัดกรองมะเร็งปากมดลูกและมะเร็งเต้านม

**5. ระยะเวลาดำเนินการ**

พฤศจิกายน 2565 – กันยายน 2566

**6. สถานที่ดำเนินการ**

ศาลาเอนกประสงค์ หมู่ที่ 7 ตำบลคลองขุด อำเภอเมือง จังหวัดสตูล

**7. งบประมาณ**

จากงบประมาณกองทุนหลักประกันสุขภาพเทศบาลตำบลคลองขุด (ประเภทที่ 1 สนับสนุนและส่งเสริมบริการหรือสถานบริการหรือหน่วยงานสาธารณสุขในพื้นที่) จำนวน 37,500 บาท (สามหมื่นเจ็ดพันห้าร้อยบาทถ้วน)

มีรายละเอียด ดังนี้

1.ค่าสมนาคุณวิทยากร ชั่วโมงละ 600 บาท x 6 ชั่วโมง x 2 คน รวมเป็นเงิน 7,200 บาท

2.ค่าอาหาว่างและเครื่องดื่ม แกนนำสตรี/อสม./จนท./วิทยากร อบรมให้ความรู้เชิงปฏิบัติการสตรีร่วมใจต้านภัยมะเร็งปากมดลูกและมะเร็งเต้านม จำนวน 210 คนๆละ 30 บาท จำนวน 2 มื้อ รวมเป็นเงิน 12,600 บาท

3.อาหารกลางวัน แกนนำสตรี/อสม./จนท./วิทยากร อบรมให้ความรู้เชิงปฏิบัติการสตรีร่วมใจต้านภัยมะเร็งปากมดลูกและมะเร็งเต้านม จำนวน 210 คนๆละ 70 บาท จำนวน 1 มื้อ รวมเป็นเงิน 14,700 บาท

4. อาหารว่างและเครื่องดื่ม ประชุมสรุปผลงาน จำนวน 100 คน ๆละ 30 บาท จำนวน 1 มื้อ

เป็นเงิน 3,000 บาท

**รวมเป็นเงินทั้งสิ้น** 37,500 บาท (สามหมื่นเจ็ดพันห้าร้อยบาทถ้วน)

**\* หมายเหตุ** งบประมาณต่าง ๆ สามารถถัวจ่ายกันได้ตามการจ่ายจริง

กิจกรรม สถานที่และเวลา สามารถเปลี่ยนแปลงได้ตามความเหมาะสม

**8. ผลที่คาดว่าจะได้รับ**

1.ประชาชน สตรีกลุ่มเป้าหมายเกิดความตระหนัก เห็นความสำคัญ ตรวจคัดกรอง มีความรู้ในการดูแลตนเอง และสามารถเผยแพร่ความรู้ให้แก่ผู้อื่นได้

๒.ประชาชนกลุ่มเสี่ยงสูงต่อการเกิดโรคมะเร็งเต้านมและมะเร็งปากมดลูก ในรายที่ตรวจพบเซลล์ผิดปกติได้รับการส่งต่อเพื่อพบแพทย์ในการดูแลที่ถูกต้องและเหมาะสม

**9. ผู้รับผิดชอบโครงการ**

**ชื่อองค์กร** โรงพยาบาลส่งเสริมสุขภาพตำบลคลองขุด(สาขา)

ชื่อ นางสาวบุปผา พนมคุณ

เบอร์โทรศัพท์ 090-0743814

ที่อยู่ โรงพยาบาลส่งเสริมสุขภาพตำบลคลองขุด(สาขา) 421 หมู่ที่ 4 ตำบลคลองขุด อำเภอเมืองสตูล จังหวัด สตูล ๙๑๐๐๐

ลงชื่อ.................................................... ผู้เสนอโครงการ

(นางสาวบุปผา พนมคุณ )

ตำแหน่ง พยาบาลวิชาชีพชำนาญการ

วันที่-เดือน-พ.ศ. ......7..พฤศจิกายน..2565..

* เห็นชอบ
* ให้เสนอขอรับการสนับสนุนงบประมาณจากกองทุนหลักประกันสุขภาพเทศบาลตำบลคลองขุด

ลงชื่อ .......................................................หัวหน้าหน่วยงาน/องค์กร/กลุ่มประชาชน

( )

ตำแหน่ง.............................................................

วันที่-เดือน-พ.ศ........................................................

**ตารางอบรมโครงการโครงการสตรีร่วมใจต้านภัยมะเร็งปากมดลูกและมะเร็งเต้านม ปี2565**

**โรงพยาบาลส่งเสริมสุขภาพตำบลคลองขุด(สาขา) ตำบลคลองขุด อำเภอเมือง จังหวัดสตูล**

วันที่ ........................................................

|  |  |
| --- | --- |
| **เวลา** | **กิจกรรม** |
| 08.00 น.-09.00 น. | ลงทะเบียน |
| 09.00 น.-09.30 น. | ชี้แจงแนวทางและความเป็นมาของโครงการ |
| 09.30 น.-10.30 น. | ให้ความรู้เรื่องมะเร็งปากมดลูกและมะเร็งเต้านมที่ควรรู้ |
| 10.30 น.-10.15 น. | รับประทานอาหารว่าง |
| 10.30 น.-11.30 น. | ต้องทำอย่างไรให้ห่างไกลโรคมะเร็งปากมดลูกและมะเร็งเต้านม |
| 11.30 น.-12.00 น. | อาการแสดงของโรคมะเร็งปากมดลูกและมะเร็งเต้านม |
| 12.00 น.-13.00 น. | พักรับประทานอาหารกลางวัน |
| 13.00 น.-15.15 น. | แนวทางการป้องกันและรักษาโรคมะเร็งปากมดลูกและมะเร็งเต้านม |
| 15.15น.-15.30 น. | รับประทานอาหารว่าง |
| 15.30 น.-16.00 น. | สาธิตและฝึกปฏิบัติการตรวจเต้านมด้วยตนเอง |
| 16.00 น.-16.30 น. | สรุปเนื้อหา |

**หมายเหตุ** สถานที่จัดอบรม อาคารอเนกประสงค์ หมู่ที่ 7 ตำบลคลองขุด อำเภอเมือง จ.สตูล

**ส่วนที่ 2 : ผลการพิจารณาแผนงาน/โครงการ/กิจกรรม(สำหรับเจ้าหน้าที่ อปท. ที่ได้รับมอบหมายลงรายละเอียด)**

ตามมติการประชุมคณะกรรมการกองทุนหลักประกันสุขภาพเทศบาลตำบลคลองขุด ครั้งที่ 10/2565 เมื่อวันที่ 21 พฤศจิกายน 2565 ผลการพิจารณาโครงการ ดังนี้

**อนุมัติ**งบประมาณ เพื่อสนับสนุนโครงการสตรีร่วมใจต้านภัยมะเร็งปากมดลูกและมะเร็งเต้านม จำนวน 37,500 บาท

เพราะ เป็นการป้องกันโรค โดยการกลุ่มเป้าหมาย กลุ่มเสี่ยง ได้มีความรู้ ความเข้าใจ และตระหนักถึงความสำคัญในการตรวจ มะเร็งปากมดลูก และมะเร็งเต้านม อีกทั้งได้รับการรักษาในระยะก่อนเป็นมะเร็ง เพื่อป้องกันการเกิดมะเร็งในสตรี

**ไม่อนุมัติ**งบประมาณ เพื่อสนับสนุนแผนงาน/โครงการ/กิจกรรม

เพราะ .................................................................................................................................................

..................................................................................................................................................

หมายเหตุเพิ่มเติม (ถ้ามี) ............................................................................................................................  
..................................................................................................................................................................................  
..................................................................................................................................................................................

ให้รายงานผลความสำเร็จของแผนงาน/โครงการ/กิจกรรม ตามแบบฟอร์ม **(ส่วนที่ 3)** ภายใน 30 วัน หลังจากเสร็จสิ้นโครงการ ในปีงบประมาณ 2566

ลงชื่อ ...................................................................

(นายสุนทร พรหมเมศร์)

ตำแหน่ง ประธานกรรมการกองทุนหลักประกันสุขภาพ

เทศบาลตำบลคลองขุด

วันที่-เดือน-พ.ศ.